AfriForum het van vanjaar verskeie dorpe in die Noordwes se water getoets om die gehalte van dié dorpe se drink- (bloudruppelstatus) en rioolwater (groendruppelstatus) te bepaal.
"Ons kon vasstel dat die meeste van Noordwes se dorpe se drinkwater aan die minimum standaarde voldoen en geen skadelike bakterieë bevat nie. Daar was enkele dorpe waarvan die nitraatvlakke in die drinkwater effens hoog was, maar die probleem is onder die loep geneem. AfriForum sal die watergehalte deurlopend toets, want inwoners het 'n grondwetlike reg tot skoon drinkwater," sê Petrus Coetzee, AfriForum se distriksk
Volgens AfriForum se groendruppeluitslae voldoen 21 rioolsuiweringsaanlegte wat getoets is, nie aan die gestelde mikrobiologiese standaarde nie.
Die burgerregteorganisasie het sy kommer uitgespreek oor die rioolsuiweringsaanlegte binne die munisipaliteite waarvan die rioolwater nie aan die gestelde standaarde voldoen nie. "Ons sal die nienakoming verder ondersoek en optree waar nodig," sê Alta Pretorius, AfriForum se distrikskoördineerder vir Mooirivier.
"AfriForum se nasionale blou-en-groendruppelprojek fokus op die stand van dorpe se drinkwater- en rioolaanlegte. Dié projekte fokus nie noodwendig op die toestand van die aanleg self nie, maar wel op die gehalte van die water wat ná die proses as eindproduk in die vorm van drinkwater en behandelde rioolwater gelewer word," sluit Coetzee af.
AfriForum versoek elke jaar dat die Departement van Water en Sanitasie (DWS) weer 'n blou-en-groendruppelverslag bekend maak en verwelkom dus dat die Departement vroeër vanjaar bekend gemaak het dat hulle weer die blou-en-groen-druppelverslag gaan opstel om sowel die waterkwaliteit as infrastruktuurkwaliteit in die land te bepaal. AfriForum sal sodra die Departement hulle verslag bekend maak dit noukeurig deurwerk en moniteer.
As die bewaarder van water kom die DWS nie sy verpligtinge na deur wetgewing toe te pas wanneer munisipale owerhede die skuldige partye is nie. Dit is van kardinale belang dat ons nie ophou om die gehalte van ons drink- en rioolafvalwater toets nie. Ons moet dié lewensbelangrike bron beskerm.
AfriForum versoek inwoners van Noordwes om aan dié organisasie die mandaat te gee om die gehalte van water voortdurend te moniteer. SMS "Skoon water" na 45344 (R1) en steun hierdie aksie.
Klik hier om die verslag te lees.
Post Tags:	#AfriForum#blou-en-groendruppelverslag#Noordwes#Watertoetse
Kunstenaars oorstelp van vreugde oor Aitsa's
AfriForum oudit vullisterreine in die Hoëveld
Die AfriForum-takke in die Mpumalanga Hoëveld het onlangs nege vullisterreine geoudit as deel van dié burgerregte-organisasie se jaarlikse vullisterreinouditveldtog. Altesaam…
Lees meer AfriForum oudit vullisterreine in die HoëveldContinue
AfriForum stig tak én buurtwag in Edenvale
Die burgerregte-organisasie AfriForum het op 22 Maart sowel 'n tak as 'n buurtwag in Edenvale gestig. Dít volg nadat verskeie gemeenskapslede…
Lees meer AfriForum stig tak én buurtwag in EdenvaleContinue
DeurJhua-Nine Wyrley-Birch	 16/12/2021 16/12/2021
Die stilte het nog nooit vir my só erg geraas soos die dag toe ek by die klipstapel in die…
Lees meer Mag Geloftedag jou leer om te bly gloContinue
AfriForum-tak in Sasolburg hou dorp netjies
DeurAfriForum	 07/04/2022 07/04/2022
Die AfriForum-tak in Sasolburg het die afgelope maand weer onverpoosd gewoeker met die grassnyery om die dorp netjies te hou….